Վալենտինա Վեցցալի

**Մարիա Վալենտինա Վեցցալի** (իտալերեն՝ Maria Valentina Vezzali. valenˈtiːna vetˈtsaːli. ), իտալացի քաղաքական գործիչ, նախկին մարզուհի-խոցասուսերակրուհի, օլիմպիական խաղերի և աշխարհի առաջնությունների բազմակի չեմպիոնուհի և մրցանակակիր: 6 անգամ հաղթող է ճանաչվել ամառային օլիմպիական խաղերում, 16 անգամ՝ աշխարհի առաջնություններում: Ամառային օլիմպիական խաղերի պատմության մեջ այն վեց մարզուհիներից մեկն է, ում հաջողվել է անհատական հաշվարկով հինգ մեդալ նվաճել միևնույն մրցաձևում: Համարվում է լավագույն խոցասուսերակրուհին համաշխարհային սուսերամարտի պատմության մեջ: 

2013 թվականին Վեցցալին *Քաղաքացիական ընտրություն* կուսակցության ցուցակով ընտրվել է Իտալիայի խորհրդարանի պատգամավոր: 2021 թվականին նա նշանակվել է Իտալիայի սպորտի փոխնախարար:

## Մարզական կարիերա
Վալենտինան սուսերամարտ պարապել է մանուկ հասակից. սկզբում՝ հոր, այնուհետև՝ սպորտի վարպետ Էցիո Տրիկոլիի ղեկավարությամբ:

Վեցցալին դարձել է օլիմպիական խաղերի պատմության մեջ առաջին խոցասուսերամարտիկը, որ անհատական հաշվարկով ոսկե մեդալներ է նվաճել միմյանց հաջորդած երեք օլիմպիադաներում՝ Սիդնեյ 2000-ում, Աթենք 2004-ում և Պեկին 2008-ում: Նա ընդհանուր առմամբ արժանացել է ինը օլիմպիական մեդալների, դրանցից հինգը՝ անհատական հաշվարկով (3 ոսկե, 1-ական արծաթե ու բրոնզե), չորսը՝ թիմային հաշվարկով (3 ոսկե և մեկ բրոնզե): Ընդ որում՝ մասնակցելով 1996-ի 2012 թվականներին անցկացված հինգ ամառային օլիմպիադաներին, դրանցից յուրաքանչույուրից տուն է վերադարձել պարտադիր կարգով մեդալ նվաճած: 41 տարեկանում փորձել է անհրաժեշտ վարկանիշային միավորները ձեռք բերել 2016 թվականի ամառային օլիմպիական խաղերին ևս մասնակցելու համար, սակայն դա նրան չի հաջողվել: Օլիմպիական մեդալներ նվաճած իտալացի մարզիկների ցանկում Վեցցալին չորրորդ տեղն է գրավում իր ինը օլիմպիական մեդալներով՝ հաջորդելով սուսերամարտիկ Էդոարդո Մանջարոտիին (13), շորթթրեքիստ չմշկավազորդուհի Արիաննա Ֆոնտանային (11) և դահուկավազորդուհի Ստեֆանիա Բելմոնդոյին (10):

Բացի այդ, նա 16 ոսկե մեդալ է նվաճել աշխարհի առաջնություններում, դրանցից 6-ը՝ անհատական (1999, 2001, 2003, 2005, 2007, 2011), տասը՝ թիմային հաշվարկով (1995, 1997, 1998, 2001, 2004, 2009, 2010, 2013, 2014, 2015): Դրանց պետք է գումարել վեց արծաթե (2-ը՝ անհատական հաշվարկով, 1994 և 2006 թթ., չորսը՝ թիմային հաշվարկով, 1994, 2006, 2011, 2016 թթ.) և չորս բրոնզե մեդալները (բոլորը՝ անհատական հաշվարկով, 1995, 1998, 2012 և 2014 թթ.):

Եվրոպայի առաջնություններում Վալենտինան արժանացել է ինը ոսկե (անհատական հաշվարկով՝ 1998, 1999, 2001, 2009, 2010 թթ., թիմային հաշվարկով՝ 1999, 2001, 2009, 2010 թթ.), երեք արծաթե (անհատական հաշվարկով՝ 2003, 2007 թթ., թիմային հաշվարկով՝ 2007 թ.), երկու բրոնզե մեդալների (անհատական հաշվարկով՝ 1993 թ., թիմային հաշվարկով՝ 1998 թ.):

Լոնդոնի 2012  թվականի օլիմպիական խաղերի բացման հանդիսավոր արարողության ժամանակ Վեցցալին եղել է Իտալիայի հավաքականի դրոշակակիրը:

## Քաղաքական կարիերա
Վեցցալին 2013-2018 թվականներին եղել է Իտալիայի խորհրդարանի պատգամավոր: Ի սկզբնե ներկայացրել է Մարիո Մոնտիի ղեկավարած Քաղաքացիական ընտրություն կուսակցությունը: 2021 թվականին նշանակվել է Իտալիայի սպորտի փոխնախարար:
2022 թվականի հուլիսի 27-ին անդամագրվել է Սիլվիո Բեռլուսկոնիի Forza Italia (FI) կուսակցությանը:

## Մրցանակների ցանկ

;Սուսերամարտի աշխարհի գավաթի խաղարկությունների հաղթող
*  խոցասուսեր (1996, 1997, 1999, 2000, 2001, 2002, 2003, 2004, 2007, 2008, 2010)

## Նվաճումներ
### Օլիմպիական խաղեր

### Աշխարհի առաջնություններ

## Մեծարանք
* : *Grande Ufficiale Ordine al Merito della Repubblica Italiana* (իտալերենից թարգմանած՝ Իտալիայի Հանրապետության Վաստակի շքանշանի մեծն սպա), 1 սեպտեմբերի 2008 թ.

## Մատենագրություն
* 
* 

## Անձնական կյանք
Վալենտինա Վեցցալին ամուսնացել է իտալացի ֆուտբոլիստ Դոմենիկո Ջուլիանոյի հետ: Զույգն ունի երկու տղա. Պիետրոն՝ ծնված 2005 թ. հունիսի 9-ին և Անդրեան՝ 2013 թ. մայիսի 16-ին: Վեցցալին դավանանքով կաթոլիկ է:

## Ծանոթագրություններ

## Գրականություն
* 

## Արտաքին հղումներ
* Վալենտինա Վեցցալին Իտալիայի սուսերամարտի ֆեդերացիայի կայքում (archived)
* Վալենտինա Վեցցալիի պաշտոնական կայքէջը
* 

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:2004 թվականի Ամառային օլիմպիական խաղերի չեմպիոններ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:21-րդ դարի իտալացի քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Իտալիայի կին քաղաքական գործիչներ
Կատեգորիա:Իտալիայի քաղաքական գործիչներ
Կատեգորիա:Կին ինքնակենսագիրներ